kardosdrur/scandi-wiki huggingface dataset:
Just Bing (litteraturhistoriker)

Just Johan Bing (24. april 1866 — 23. januar 1954) var en norsk litteraturhistoriker.

Bing blev cand. mag. 1890, tog den filosofiske doktorgrad 1894 med en afhandling om Novalis. Under flere udenlandsrejser har Bing gjort litterære og kulturhistoriske studier; hans bøger om litterære emner hviler på en solid viden.

Bing var kort tid forelæser i litteraturhistorie ved universitetet, men ansattes 1903 som statsarkivar i Bergen, hvor han har fortsat sine litteraturhistoriske studier.

Bing har udgivet Novalis (på tysk 1893, norsk 1903), Tider og idealer (1896), Norske digte og digter (1898), Norsk literaturhistorie (1904), Europas literaturhistorie (1906), Henrik Ibsen (1909),Geschichte der norwegischen Literatur (1912), Europas Literaturgeschichte im 19. Jahrhundert (1912); desuden en række afhandlinger.

Kilder 

 

Litteraturhistorikere fra Norge
Faglitterære forfattere fra Norge
Arkivarer fra Norge
Salmonsens
Just
Norsksprogede forfattere fra Norge
Tysksprogede forfattere
Litteraturkritikere fra Norge
The Altar of Ambition

The Altar of Ambition er en amerikansk sort-hvid stumfilm instrueret af Archer MacMackin med Jack Richardson, Louise Lester, Vivian Rich, Harry von Meter, og David Lythgoe.

Eksterne henvisninger 
 

Amerikanske film fra 1915
Dramafilm fra USA
Film i sort-hvid
Stumfilm fra USA
Kortfilm fra USA
The Adventure of the Yellow Curl Papers

The Adventure of the Yellow Curl Papers (også kendt som The Mystery of the Yellow Curl Papers) er en amerikansk stumfilm i sort-hvid fra 1915 instrueret af Clem Easton med William Garwood og Violet Mersereau i hovedrollen.

Medvirkende
 William Garwood som Ted
 Violet Merereau som Flo

Eksterne henvisninger 
 

Amerikanske film fra 1915
Dramafilm fra USA
Kortfilm fra USA
Film i sort-hvid
Komediefilm fra USA
Stumfilm fra USA
Grease 2

Grease 2 er en amerikansk musical film fra 1982. Filmen blev instrueret af Patricia Birch og er efterfølgeren til den bedre kendte Grease fra 1978.

Handling 

Man er tilbage på Rydell High School, da der kommer en ny dreng til skole som hedder Michael. Han forelsker sig i Stephanie, som er den daværende leder af pink ladies. Men Stephanie ser ikke til Michaels side, fordi den kæreste hun vil have skal være sej og køre på en sort motorcykel, og det er Michael åbenlys ikke. Men Michael er fast besluttet på at han vil have hende, og tager kampen op for at blive den hun ønsker.

Medvirkende 
 Maxwell Caulfield – Michael Carrington
 Michelle Pfeiffer – Stephanie Zinone
 Lorna Luft – Paulette Rebchuck
 Maureen Teefy – Sharon Cooper
 Alison Price – Rhonda Ritter
 Pamela Adlon – Dolores Rebchuck
 Adrian Zmed – Johnny Nogerelli
 Peter Frechette – Louis DiMucci
 Eve Arden – McGee, rektor
 Sid Caesar – Calhoun, træner
 Dody Goodman – Blanche Hodel
 Christopher McDonald – Goose

Eksterne Henvisninger 

Musicalfilm fra USA
Amerikanske film fra 1982
Engelsksprogede film
Kaunitz

Kaunitz er en adelslægt fra Mähren

Wenzel Anton von Kaunitz, der var kansler og udenrigsminister i de Habsburgske Arvelande fra 1753 til 1792, hørte til slægten.

Højadelsslægter fra Tyskland
Adelsslægter fra Mæhren
After Five

After Five er en amerikansk komediestumfilm i sort-hvid fra 1915 instrueret af Cecil B. DeMille og Oscar Apfel.

Medvirkende 
 Edward Abeles som Ted Ewing
 Sessue Hayakawa som Oki
 Betty Schade som Nora Hildreth
 Jane Darwell som Fr. Russell, 'Tante Diddy'
 Theodore Roberts som Bruno Schwartz
 Monroe Salisbury som Sam Parker
 James Neil 
 Ernest Joy
 Jode Mullally
 Ernest Garcia som sig selv (krediteret som Ernest Garcia)

Kilder

Eksterne henvisninger 
 

Amerikanske film fra 1915
Sort-hvide film fra USA
Komediefilm fra USA
Stumfilm fra USA
Just Bing

Just Bing henviser til:

 Just Bing (præst) (1718–1765) – dansk præst
 Just Bing (litteraturhistoriker) (1866–1954) – norsk litteraturhistoriker
After the Storm (film fra 1915)

After the Storm er en amerikansk stumfilm i sort-hvid fra 1915 instrueret af B. Reeves Eason.

Medvirkende
 Vivian Rich
 Harry von Meter
 Walter Spencer
 Jack Richardson

Eksterne henvisninger 
 

Amerikanske film fra 1915
Sort-hvide film fra USA
Stumfilm fra USA
Kortfilm fra USA
Pablo Ruiz

Pablo Maximiliano Miguel Coronel Vidoz kendt som Pablo Ruiz (født 4. maj 1975) er en argentinsk sanger og skuespiller.

Diskografi 
 1985: Pablo Ruiz
 1988: Un Ángel
 1989: Océano
 1990: Espejos Azules
 1992: Irresistible
 1994: 60/90
 1997: Aire
 1999: Was It Something That I Didn't Say?
 2001: Jamás
 2003: Necesito Tus Besos
 2005: Demasiado Tarde
 2009: Renacer

Eksterne henvisninger 
 
 

Sangere fra Argentina
Personer fra Buenos Aires
Jānis Pujats

Jānis Pujats (født 14. november 1930 i Nautrēnu pagasts i Letland) er ærkebiskop emeritus af Riga, hovedstaden i Letland.

Pujats blev født i en landsby i Letgallen. Han deltog i det teologiske seminar i Riga, indtil det blev lukket af Sovjetunionen i 1951. To måneder senere blev han præsteordineret under en hemmelig ceremoni af ærkebiskop Antonijs Springovičs. Under Paul 6.s tid som pave gennemførte Pujats pavens liturgiske reformer og udgav den første messebog på lettisk. Jānis Pujats blev udnævnt til ærkebiskop af Riga den 8. maj 1991. Den 21. februar 1998 blev han gjort til kardinal in pectore af Pave Johannes Paul 2., hvilket ikke offentlig afsløredes før konsistoriet den 21. februar 2001. Han deltog i konklavet i 2005, der udvalgte Pave Benedikt 16. Pujats taler både russisk, polsk, litauisk, tysk og latin som supplement til sit modersmål lettisk.

Hans fratræden blev accepteret på grund af alder den 19. juni 2010, hvor Pave Benedikt 16. udnævnte Zbigņevs Stankevičs som den nye ærkebiskop i Riga. Jānis Pujats er siden den 26. oktober 1998 Storofficer af Trestjerneordenen.

Kildehenvisninger

Eksterne henvisninger 
 Pujats hos Catholic Hierarchy 
 Rigas Metropole Ærkebispedømme 
 The Cardinals of the Holy Roman Church  

Kardinaler fra Letland
Storofficerer af Trestjerneordenen
Katolske biskopper
Judy Guinness

Heather Seymour Judy Guinness Penn-Hughes (14. august 1910 i Dublin – 24. oktober 1952) var en britisk fægter som deltog i de olympiske lege 1932 i Los Angeles.

Guinness vandt en sølvmedalje i fægtning under 1932 i Los Angeles. Hun kom på en andenplads i disciplinen fleuret for kvinder efter  Ellen Preis fra Østrig.

Kilder 

Fægtere fra Storbritannien
Personer fra Dublin
Cazorla-bjergene

Cazorla-bjergene () er en bjergkæde i det præbaetiske system i Jaén-provinsen i Andalusien i Spanien. Den er opkaldt efter den antikke by Villa de Cazorla, og har givet navn til floden Segura. Bjergkædens højeste top er Gilillo med 1.847 m.o.h. Bjergkæden er beliggende mellem Sierra Nevada, Segura-bjergene og Pozo-bjergene.

Kildehenvisninger

Eksterne henvisninger 
 Parque Natural Sierras de Cazorla, Segura y Las Villas – Officiel hjemmeside 

Bjergkæder i Spanien
Andalusien
Chowder

Chowder er en tegnefilmserie skabt af C- H. Greenblatt- der sendes på. Serien blev produceret i 2007-2010, og blev sendt Cartoon Network 49 afsnit fordelt på 3 sæsoner.

Synopsis 
Serien handler om titelfiguren Chowder som er i lære som kok og bor i mesterkokken Tandooris køkken cateringvirksomhed.

Afsnit

Medvirkende

Danske stemmer 
 Chowder: Sebastian Alstrup
 Tandoori: Michael Elo
 Panini: Estrid Böttiger
 Gazpacho: Peter Røschke
 Trifli: Ann Hjort
 Endivie: Louise Engell
 Shnitzel: Torben Sekov

Produktion

Udvikling 
Under udviklingen af Nickelodeons SvampeBob Firkant, havde C. H. Greenblatt tegnet forskellige figurer til sit eget animationsseriekoncept. Greenblatt baserede oprindeligt forudsætningen på ideen om troldmandens lærling, såsom Sværdet i stenen. Plottet blev ændret, så historien drejer sig om en mesterkok, der lærer sin unge lærling at lave mad. Chowder selv blev udviklet uden nogen specifik art i tankerne, men snarere med den hensigt at påberåbe sig billedet af et barns bløde klemlegetøj. Noget af inspiration kommer fra Dr. Seuss med anden inspiration fra lørdag morgen-tegneserier.

Greenblatt præsenterede konceptet for Cartoon Network i midten af 2000'erne, da han begyndte at arbejde som forfatter og storyboard-kunstner for Grumme eventyr med Billy og Mandy, og to år senere blev serien godkendt med endnu et år til produktion, inden pilotepisoden blev sendt. Greenblatt vurderer, at han tilbragte cirka syv år på Chowder, før serien blev sendt første gang i 2007.

Eksterne henvisninger 
 

Animerede børneserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Cartoon Network
Cecil Haig

Cecil Henry Haig (16. marts 1862 i Kensington – 3. marts 1947) var en britisk fægter som deltog i de olympiske lege OL 1908 i London.

Haig vandt en sølvmedalje i fægtning under OL 1908 i London. Han var med på det britiske hold som kom på en andenplads, efter Frankrig i holdkonkurrencen i kårde.

Kilder 

Fægtere fra Storbritannien
Pickford's House Museum

Pickford's House Museum of Georgian Life and Costume i Derby, England, er et elegant georgiansk byhus fra 1770, bygget af den fremtrædende arkitekt Joseph Pickford som bolig og virksomhedsdomicil. Huset skulle vise Pickfords evner som arkitekt og bygmester. Bag huset havde Pickford sin materielgård.

Museet åbnede i 1988 og skal vise et sengeorgiansk borgerhjem. Stueetagen er indrettet som den kan have været det på Pickfords tid, og viser desuden beklædning fra det attende og nittende århundrede. Museet ejes og drives af Derby City Council.

Kilder

Eksterne links 
 Pickford's House Museum – officiel website
 Pickford's House 

Derby
Museer i England
Museer etableret i 1988
Aserbajdsjanske manat

Den aserbajdsjanske manat (; kode: AZN) er Aserbajdsjans valuta, og er inddelt i 100 qəpik. Ordet manat er lånt fra "moneta" (mønt). Manat var også betegnelsen for sovjetiske rubler på både azeri og turkmensk. Symbolet ₼ (billede ) for den aserbajdsjanske manat har koden U+20BC i unicode, og "m" samt "man." kan benyttes som erstatning for manat-symbolet.

Den aserbajdsjanske manat har eksisteret i tre udgaver; én for perioden 1919–23, hvor først Aserbajdsjans Demokratiske Republik og senere Aserbajdsjanske SSR udgav deres egen valuta. Efter selvstændigheden fra Sovjetunionen udgav Republikken Aserbajdsjan i perioden 1992–2006 valutaen manat med ISO 4217-koden AZM. Siden den 1. januar 2006 har man udgivet den nuværende udgave af manaten.

Eksterne henvisninger 
 Pengesedler fra Aserbajdsjan   

Møntenheder fra Asien
Møntenheder fra Europa
Manat
Fair Forandring

Fair Forandring var en skattepolitisk plan fra august 2009, som blev udarbejdet af Socialdemokraterne og Socialistisk Folkeparti.

Navnet var formentlig inspireret af Harry S. Trumans plan kaldet "Fair Deal" uden dog at indholde nogen indholdsmæssige ligheder.

Et af elementerne var, at borgere, der tjener over en million skulle have en betydelig skattestigning, mens pensionister og lønmodtagere ville få lidt mere udbetalt hver måned. Omvendt ville borgerne i dagligdagen kunne mærke skattestigninger gennem afgifter forskellige varer og tjenesteydelser – bl.a. på cigaretter og sukker. Planen skulle finansiere øgede udgifter til behandling af sygdomme. Bankerne skulle endvidere beskattes hårdere for at finansiere yderligere to milliarder til folkeskolen. Endvidere skulle anlægges en betalingsring omkring København, for til gengæld at sænke priserne på kollektiv transport og biler der kører længere på literen.

"Det er ikke et forhandlingsoplæg, vi har lagt frem. Den skattepolitik, vi lægger frem nu, bliver skrevet ind i et nyt regeringsgrundlag," sagde Helle Thorning-Schmidt.

Planen er blevet afløst af Fair Løsning, der senere igen blev afløst af Fair Løsning 2020.

Kilder 

Socialdemokraterne
Socialistisk Folkeparti
Gang i 90'erne

Gang i 90'erne var en programlignende vedtagelse udfærdiget af Socialdemokratiet under ledelse af Svend Auken i 1989. Programmet var en vision for den politik, der skulle føres 1990-1995 og blev retningsgivende for den socialdemokratiske politik i 1990'erne, efter at Poul Nyrup Rasmussen i 1993 dannede regering.

Centrale politikker i planen var sænkning af skatter og afgifter, slankning af den offentlige sektor, bedre pensionsordninger og fokus på efteruddannelse. Det fremgår således af planen, at "det offentlige forbrug skal holdes i ro ved strukturforandringer, der baner vej for både bedre og billigere opgaveløsninger", og der skulle ske en "lettelse i skatter, afgifter og offentlige takster".  

En del af tankerne blev ført ud i livet. Arbejdsmarkedspensionerne blev indfaset og suppleret med SP, så folkepensionens rolle i det samlede pensionssystem blev stærkt mindsket. Der blev gennemført to store skattereformer, hvor Nyrup-regeringen sænkede den øverste marginalskat fra 68 til 63 %.

Eksterne henvisninger 
 Gang i 90'erne hos Det Kgl. Bibliotek

Socialdemokraterne
Oblique koordinater

Sammenligning af ortogonale og oblique koordinatsystemer.

Oblique koordinater anvendes bl.a. inden for statistisk-matematisk faktoranalyse af en korrelationsmatrice til afbildning af korrelerede faktordimensioner, der fremkommer som følge af særlige faktor-rotationsmetoder, som tillader forekomst af oblique faktorer (fx Oblimin rotation). Dette i modsætning til ortogonale koordinater, der afbilder ukorrelerede faktordimensioner, og som fremkommer via retvinklede faktor-rotationsmetoder (fx Varimax rotation).

Hvis den kartesianske ligning for en kurve i et ortogonalt (retvinklet) koordinatsystem som vist i Fig. 1. anvendes på et skråt (spids- el. stumpvinklet) koordinatsystem med oblique koordinater som vist i Fig. 2., vil resultatet blive en forvrænget kurve. For eksempel vil en cirkel som vist i Fig. 1. blive omdannet til en ellipse som vist i Fig. 2.
Datalogi
Statistik
Fritz Michael Hartmann

Fritz Michael Hartmann (født 25. februar 1909 i København, død 29. februar 2000) var en dansk embedsmand og modstandsmand. Han er Lars von Triers biologiske far.

Han tilhørte den kendte Hartmann-slægt, var søn af ingeniør Rudolph Puggaard Hartmann (død 1958) og hustru Michaela f. Hammerich (død 1953). Blev student fra Ordrup Gymnasium 1927 og cand. jur. 1933. Hartmann blev ansat i Socialministeriet samme år og avancerede til sekretær 1936, fuldmægtig 1942 og blev kontorchef i Ministeriet for særlige Anliggender 1945. Under Besættelsen var han modstandsmand tilknyttet Frit Danmarks tjenestemandsgrupper etableret 1943, og som bestod af embedsmand i centraladministrationen, der var modstandere af samarbejdet med Værnemagten. Isi Grünbaum blev formand for gruppen og den senere statsminister Viggo Kampmann medhjælper. Med i gruppen var Hartmann, Hans Topsøe-Jensen og Jørgen Jensen, kaldet "Den Lange". Gruppen havde især til formål at sprede illegale blade fra Frit Danmark i det administrative system og at modarbejde tyskvenlige ansatte. Det blev til bladet Danske Tjenestemænd, hvis første nummer udkom i slutningen af 1943.

Efter krigen blev Hartmann leder af Erstatningsrådets sekretariat 1946-49, kontorchef i Socialministeriet 1949 og retsformand for Invalideforsikringsretten 1954 indtil sin pensionering. Han var formand for bestyrelsen for De Puggaardske Legater og Ridder af 1. grad af Dannebrog.

Hartmann var gift med Benedicte født Leth (født 1. november 1918 i København), datter af direktør, grosserer Kai Leth og hustru Marie født Heering, men samtidig havde han en affære med sin underordnede, Inger Trier, født Høst, gift med Ulf Trier, og som også havde været involveret i modstandsarbejde. Sammen fik de i 1956 sønnen Lars Trier, som imidlertid blev holdt i uvidenhed om, hvem der var hans biologiske far. Først på sit dødsleje i 1989 fortalte moderen, at Hartmann var Lars von Triers far. Men da Lars von Trier opsøgte Hartmann, blev han langt fra hjerteligt modtaget, for Hartmann ville ikke have noget med Trier at gøre. Hartmann døde i 2000.

Modsat offentlige udtalelser, som Trier fremkom med i 2011, var faderen hverken tysker eller nazist.

Kilder 
 
 Kraks Blå Bog 1974 
 Film #10 (PDF) 
 Jesper Skov, "Viggo Kampmann under besættelsen", Siden Saxo, nr. 4, 2004, s. 39. Online (PDF) 
 "Lars von Trier: Det hjemmelavede menneske" , Politiken.dk, 17. maj 2009.

Personer i Kraks Blå Bog (afdøde)
Fritz Michael
Riddere af 1. grad af Dannebrog
Jurister fra Danmark
Kontorchefer fra Danmark
Medlemmer af Frit Danmark
Danskere i 1900-tallet
Personer fra København
Studenter fra Ordrup Gymnasium
Søren Johan Heiberg

Søren Johan Heiberg (født 1. juni 1810 i København, død 15. januar 1871 i Keldby på Møn) var en dansk døvstummelærer og præst. Han var far til Peter Wilken Heiberg.

Heiberg blev student 1827 fra det von Westenske Institut, cand. theol. 1836 og samme år knyttet til Det kongelige Døvstummeinstitut, først som lærer, fra 1839 som forstander og præst; samtidig var han præst ved Ladegården (1853-57). Han har særlig indlagt sig fortjeneste af døvstummevæsenet ved at indføre en ugentlig gudstjeneste for døvstumme og ved at få oprettet en konto for døvstummes anbringelse i håndværkslære. Hans dygtighed og selvstændighed som administrator bevirkede, at det oprindelige mellemled mellem ham og Finansministeriet, direktionen, senere ophævedes. Selv blev han 1857 medlem af Blindeinstituttets direktion. 1865 drog han til Keldby som præst. Fra 1857 til kort før sin død var han privatsekretær hos enkedronning Caroline Amalie. I 1852 blev han Ridder af Dannebrog og 1857 titulær professor. Han er begravet på Keldby Kirkegård. Der findes et litograferet portræt fra 1862 af Peter Gemzøe.

Kilder

Eksterne henvisninger 
 

Præster fra Danmark
Skolefolk fra Danmark
Søren Johan
Riddere af Dannebrog
Titulære professorer fra Danmark
Hofembedsmænd fra Danmark
Danskere i 1800-tallet
Personer fra København
Personer i Dansk Biografisk Leksikon
Krudtugle Pilsner

Krudtugle Pilsner
er en dansk pilsner der oprindelig blev brygget af Frederiksværk Bryggeri fra 1974 og lagt ud som lønarbejde først hos Harboe Bryggeri og senere hos Maribo Bryggeri. 

Pilsneren blev udviklet af Flemming Bruhn og Finn Wendelboe. 
Den blev det første ølprodukt der samtidig varslede en ny æra for discountøl. Pilsneren blev i starten solgt som Asserbo eller Liseleje øl, der således også var det egentlige startskud til de senere lokale bryghuse fra begyndelsen af 2000. 

Navnet Krudtugle opstod i 1976/77 da Aldi kom til Danmark, og produktet blev det første som Aldi tegnede leveringsaftale på.

Ølmærker fra Danmark
Etableret i 1974
Archaeplastida

Archaeplastida er det højeste taksonomiske niveau som man i dag kunne finde på at kalde Planteriget. Stramenopila (brunalger m.fl.) regnes i dag aldrig med i planteriget, mens Rødalger og Glaucophyta nogen gange gør. I så tilfælde regnes både rødalger og glaucophyta enten som overrækker eller evt. som underriger. En anden måde at definere det på er at Archaeplastida omfatter alle grønne planter og alger, samt de røde alger. Archaeplastida er også kendetegnet ved at de fleste arter hører til på land eller i ferskvand – bortset fra rødalgerne som er saltvandsorganismer.

En mere "videnskabelig" definition er at plastiderne (Kloroplasterne) hos Archaeplastida er omgivet af netop 2 membraner, hvilket antyder at de udviklede sig direkte fra endosymbiotiske Cyanobakterier. I alle andre grupper er plastiderne omgivet af 3 eller 4 membraner, hvilket antyder at de er optaget fra røde eller grønne alger. Cellerne har som regel en cellevæg af cellulose, og næring oplagres i form af stivelse.

Archaeplastida kan dog ikke opfattes som en taksonomisk gruppe i klassisk forstand – og normalt bruges ikke en betegnelse som f.eks. overrige eller underdomæne om denne gruppe. Archaeplastida skal i stedet opfattes som en fylogenetisk gruppering der afspejler de grønne planters slægtskab med rødalgerne. Der er ikke fuld enighed om hvorvidt Archaeplastida er en monofyletisk gruppe eller evt. parafyletisk.

Undergrupper 
 Rødalger (Rhodophyta)
 Glaucophyta – mikroskopiske grønne alger
 Planter (Plantae eller Viridiplantae eller Chloroplastidae)
 Stængelplanter (Embryophyta)
 Grønalger (Chlorophyta)
 Charofytter (Charophyta) – omfatter bl.a. Kransalger

Kilder
Bandsjön

Bandsjön er en 2,1 hektar stor sø nord for Riseberga i Klippans kommun i Skåne, Sverige.

Søen er op til 7,9 meter dyb med en gennemsnitsdybde på 3,2 meter. Søen har afløb til Rönne å.

Bandsjön er en af kommunens badesøer med badebro og grilplads. 

Søer i Skåne
Hammarsjön

Hammarsjön er en sø i Kristianstads kommun i det nordøstlige Skåne i Sverige. Hammarsjön er en lavvandet slettesø, gennemløbet af Helgeå. Den er en del af Kristianstads vattenrike og har et rigt fugleliv. Rundt om søen finnes flere spillepladser, hvor man kan betragte fuglelivet fra fugletårne. Specielt interessante steder er Ekenabben på østsiden og Åsums enge på vestsiden. Også Helgeå nord for Hammarsjön er af stor interesse for fuglekiggere. 

Hammarsjön havde tidligere en vig øst for Kristianstads centrum, Nosabysjön eller Nosabyviken. Den blev afvandet og tørlagt af den engelske ingeniør John Milner mellem 1859 og 1870. Her findes Sveriges laveste punkt og her ligger også byens sygehus. Langs diget mod Hammarsjön, som blev forstærket efter oversvømmelser i 2002, går jernbanelinjen mellem Kristianstad og Åhus.

Eksterne henvisninger
 Vattenriket

Søer i Skåne
Nicolai Mohr

Nicolai Mohr (22. november 1742 i Thorshavn på Færøerne – 4. februar 1790) var en færøsk natur- og sprogkyndig.

Mohr deponerede fra skolen i sin fødeby 1765 og blev 1780 sendt til Island på kongelig bekostning, nærmest for at søge efter kaolin til porcellænsfabrikken; han vendte tilbage det følgende år, men blev 1786 beordret til at deltage som naturkyndig i Løvenørns expedition til Grønlands Østerbygd. 1786 blev han kontrollør ved porcellænsfabrikken og døde i denne stilling, efterladende enken Anna Cathrine f. Pedersen.

Han udgav Forsøg til en islandsk Naturhistorie med 7 tavler (1786), hvori der navnlig gives gode bidrag til de nordiske fugles biologi, og Om Maaden, hvorpaa Færøenserne, Skotterne og Indbyggerne paa Hetland fange Yngelen af Sejen ("Islandske Litteraturselskabets skrifter" III).

Forinden rejsen til Island havde Mohr med kongelig understøttelse gjort en 3-årig undersøgelsesrejse til Færøerne (1776-78) og indsamlet et betydeligt materiale til en fysisk beskrivelse af øerne, hvilket siden kom hans ven og studiefælle J.C. Svabo til gode ved dennes udarbejdelse af sin store rejseberetning til Rentekammeret.

Samarbejdet mellem disse to flittige og kundskabsrige færinger var alt begyndt på Regensen, hvor kontubernalerne i forening lagde grunden til det fortjenstlige store færøske ordbogsarbejde, som de senere fortsatte og udvidede hver for sig.

Botanikere fra Danmark
Danskere i 1700-tallet
Personer fra Thorshavn
Personer i Dansk Biografisk Leksikon
Kristianstads vattenrike

Kristianstads vattenrike er et beskyttet vådområde i Kristianstad, i Helgeåens nedrere løb ved Hammarsjön. Siden 2006 er vandriget et biosfærereservat. I området findes Sveriges laveste punkt, 2,41 meter under havoverfladen. Der findes et rigt fugleliv samt udrydningstruede fiskearter. Gennem områdets nordlige del, i Kristianstads vestlige udkant, går vejen Härlövsängaleden og ved Härlövs enge ligger en tidligere losseplads, der nu er omdannet til naturmark. Mosslunda er også en del af Kristianstads vattenrike, det er et vandringsområde i Vä utmark. Ved Hammarsjöns nordlige ende ligger Ekenabben, også kendt som "Sveriges regnskov" med blandt andet kæmpe egetræer. Ved Hammarspynt ses den gigantiske arkimedesskrue (8 ton) som anvendtes da man afvandede Nosabysjön i 1800-tallet. Vattenrikets forskellige faciliteter er velbesøgte året rundt, og Naturum, Vattenrikets hus, der blev indviet 27. november 2010 havde de første 5 måneder ca. 40.000 besøgende.

Eksterne kilder og henvisninger 

 Vattenriket
 Bog om Vattenriket 

Naturbeskyttelse i Sverige
Biosfærereservater i Sverige
Skånes geografi
Vattenrike
Etableret i 2006